આ સંબંધે હેમંત લક્ષ્મણ ગાવંડે (38)એ 30 મેના રોજ ફરિયાદ કરી હતી. પોલીસે ગુનો દાખલ નહીં કરતાં ગાવંડેએ હાઈ કોર્ટમાં ધા નાખી હતી. આ ફોજદારી સ્વરૂપનો ગુનો નથી એવું કારણ પોલીસે આપ્યું હતું. આથી આ કેસ એસીબીને સોંપવામાં આવ્યો હતો. આ જમીન ખરીદી કરવા માટે ખડસે પરિવાર પૈસા ક્યાંથી લાવ્યા, આ ખરીદી પાછળ તેમનો ઉદ્દેશ શું હતો, ખડસેની ચેમ્બરમાં થયેલી બેઠકમાં આ જમીન સંપાદિત કરવાની પ્રક્રિયા ઝડપથી કરવી એવા આદેશ આપવામાં આવ્યા હતા, જમીન ઓછા ભાવે કઈ રીતે ખરીદી કરાઈ આ બધી બાબતોની તપાસ થવી જોઈએ એવી માગણી ગાવંડેની હતી. એમઆઈડીસીએ આ જમીન પોતાની હોવાનો દાવો કર્યો હતો. આથી ખડસે મુશ્કેલીમાં આવ્યા હતા, પરંતુ એસીબીએ હવે તેમનો દિલાસો આપ્યો છે.